recursal/SuperWikiNEXT-32B huggingface dataset:
**המפלגה הנוצרית-דמוקרטית** (בהולנדית: **Christen-Democratisch en Vlaams**) היא מפלגה שמרנית בפלנדריה, בלגיה.

לאורך ההיסטוריה המפלגה הייתה הגדולה והדומיננטית ביותר בפלנדריה, עד פריצתה של הברית הפלמית החדשה בשנת 2010. ה-SDV השתתפה ברוב ממשלות בלגיה, ויצאו ממנה ראשי ממשלה ושרים רבים. היא לרוב מאוד דומיננטית בשלטון המוניציפלי. מבחינה בינלאומית, ה-SDV היא חלק ממפלגת העם האירופית.

היסטוריה
--------

ההיסטוריה הפוליטית של המפלגה מגיעה עד למאה ה-19, בקיומן של מפלגות דתיות שמרניות. הפלטפורמה הנוכחית הוקמה בשנת 1968. מאז ועד שנת 1999, המפלגה הייתה כמעט תמיד בשלטון, למעט בשנים 1954-1958. בשנת 2004 המפלגה החלה להתחזק שוב ובשנת 2008 שבה לשלטון. הממשלה נפלה בשנת 2010 כתוצאה מסכסוכים קואליציוניים. הבחירות באותה השנה גרמו לאובדן כוח משמעותי מאוד עבור המפלגה. בשנת 2012 המפלגה ניצחה והתחזקה מאוד ברשויות המקומיות.

שיא כוחה של המפלגה היה בשנת 1995, כאשר השיגה 26% מקולות הבוחרים בבחירות לבית הנבחרים הארצי.

ראו גם
------

* דמוקרטיה נוצרית (אידאולוגיה)

קישורים חיצוניים
----------------

ויקישיתוף מדיה וקבצים בנושא **המפלגה הנוצרית-דמוקרטית** בוויקישיתוף
* 

* אתר האינטרנט הרשמי של המפלגה הנוצרית-דמוקרטית (בהולנדית)
הלגה צפ-לרוש
**BüSo** (ראשי תיבות של **Bürgerrechtsbewegung Solidarität**, בגרמנית: "תנועת זכויות האזרח סולידריוּת") היא מפלגת שוליים גרמנית הנוטה לימין המפה הפוליטית, למרות שלעיתים משתמשת ברעיונות מן השמאל. היא מהווה חלק תנועת לרוש העולמית.

המפלגה נוסדה ב-1992 על ידי **הלגה צפ-לרוש** (Helga Zepp-LaRouche); בעלה הוא **לינדן** **לרוש**, פוליטיקאי אמריקני ססגוני אשר מחזיק בשיא למספר ההתמודדויות הרצופות הגדול ביותר למשרת נשיא ארצות הברית. לרוש התמודד לתפקיד המועמד של המפלגה הדמוקרטית בכל מערכת בחירות מאז 1980, כולל ב-1992, כשישב בכלא (הוא נידון ל-15 שנות מאסר עבור קשירת קשר, הונאת דואר ועבירות מס; הוא השתחרר לאחר 5 שנים).

לינדן לרוש הקים תנועות, ארגונים ומוסדות רבים בכל העולם, אשר מטרתם להפיץ את משנתו המעורפלת במקצת (מתנגדיו מאשימים אותו כמעט בהכל - החל בקומוניזם וכלה בפשיזם ובהכחשת השואה). מפלגת BüSo נוהגת לפצוח מבצעי תעמולה רחבים גם כשאין מערכת בחירות, זאת באמצעות הצבת דוכנים במקומות ציבוריים וגיוס טלפוני הגובל בהטרדה, לפי עדויות רבות. 

המפלגה, אשר סניפה הראשי בויסבאדן, דוגלת בחיסול הקפיטליזם ובהרחבת השימוש באנרגיה אטומית כדי לכלכל את כל אזרחי העולם ולחסל את הפערים הכלכליים. טענות הושמעו נגד המפלגה בדבר רעיונות אנטישמיים במשנתה. 

בבחיות כלליות שנערכו בשנת 2005 זכתה BüSo ב-35,649 קולות ולא עברה את אחוז החסימה. בבחיות כלליות שנערכו בשנת 2017 זכתה BüSo בכ-17 אלף קולות ולא עברה את אחוז החסימה.

לאחרונה המפלגה החלה לתמוך במדינות של סין

קישורים חיצוניים
----------------

* אתר האינטרנט הרשמי של BüSo
* BüSo, ברשת החברתית אקס (טוויטר)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 10363899-4

 |
סמל התנועה
**תנועת הצופים בהודו** היא תנועת הנוער הגדולה והמוכרת ביותר בהודו והיא אחת מארגוני הצופים הגדולים בעולם. לתנועת הצופים בהודו יש היסטוריה ארוכה והיא מורכבת ממספר ארגונים אשר כל אחד מהם משויך (או לא משויך) לארגון בינלאומי אחר והם נמצאים בתחרות ביניהם.

ארגונים
-------

להקת צופי תל אביב בביקור אצל צופי הודו בניו דלהי
**תנועת הצופים והצופות בהודו** מורכבת ממספר ארגונים שונים:

* תנועת הצופים והצופות של בהרט (BSG), הארגון הרשמי והגדול אשר חבר באגודת המדריכות והצופות העולמית ובארגון הצופים העולמי. המטה הלאומי של BSG מוכר על ידי ממשלת הודו. - הארגון כולל כ-6.5 מיליון חברים.
* התנועה הגלובלית של צופים ירוקים בניו דלהי.
* ארגון הצופים/צופות, ארגון פאן-הודי, מוכר על ידי ממשלת הודו. - הארגון כולל כ-1.5 מיליון חברים.
* הפדרציה של הודו לספורט, צופים וחינוך, ארגון החבר בפדרציה העולמית של צופים עצמאיים.
* אגודת הצופים והצופות של הינדוסטאן, ארגון החבר בפדרציה העולמית של צופים עצמאיים. הארגון נוסד ב-1928; מחובר לראשטריה סוויאמסווק סאנג.
* איגוד הצופים הבנים של כל הודו.
* Scouts/Guides, ארגון הודו, נוסד ב-2017.

עמותת הצופים והצופות ההודית
---------------------------

**עמותת הצופים והצופות ההודית** היא ארגון שירות חברתי התנדבותי, לא פוליטי של מבוגרים בהודו שהיו פעם צופים או צופות בימיהם הצעירים או כאלה שהיו מדריכים בתנועה הפעילה או כאלה שרוצים לתמוך בתנועה הפעילה עם המשאבים או רוח ההתנדבות שלהם.

העמותה הוקמה בשנת 1959 והיא קשורה לעמותה הבינלאומית לצופים וצופות שבסיסה בבריסל, בלגיה. לעמותה ההודית יש סניפים ממלכתיים, יחידות מחוזיות וגילדות במדינות רבות בהודו.

העמותה שומרת על קשרים הדוקים בכל הרמות עם התנועה הפעילה ושומרת על קשר עם המטה הלאומי של תנועת הצופים והצופות של בהרט, סניפיה והמחוזות שלה ברחבי הודו. העמותה מארגנת סמינרים וכנסים בנושאים בעלי חשיבות לאומית, מצוינות ארגונית והתפתחות אישית. החברים בוחרים לעבוד יד ביד עם צופים, צופות וחברים אחרים ולסייע בארגון פעילויות התנדבות בימים ובאירועים מיוחדים. פעילויות אלו נועדו לשרת את הקהילה כמו גם נערים ונערות צעירים.

יחידות צופים בין-לאומיות בהודו
------------------------------

בנוסף, ישנן קבוצות צופים של תנועת הצופים בארצות הברית בניו דלהי, המקושרים למועצת המזרח הרחוק של הצופים של אמריקה, התומכת ביחידות ברחבי העולם.

קישורים חיצוניים
----------------

ויקישיתוף מדיה וקבצים בנושא **תנועת הצופים בהודו** בוויקישיתוף
* אגודת הצופים של כל הודו
* ארגון הצופים/צופות
* אגודת הצופים והצופות של הינדוסטאן

הערות שוליים
------------

1. ↑  "Promotion of Scouting & Guiding". Department of Youth Affairs, Ministry of Youth Affairs and Sports. אורכב מ-המקור ב-2014-08-14. נבדק ב-2016-02-05.
2. ↑  "Recognition withdrawn". *Deccan Herald*. The Printers (Mysore) Pvt. Ltd. 2005-02-18. אורכב מ-המקור ב-15 בפברואר 2006. נבדק ב-2007-01-13. `{{cite news}}`:  (עזרה)
3. ↑  Balaji, C. (2009-01-09). "INDIA 1 January 2009 Parallel scouting movements mark centenary". *World News Forecast*. NewsAhead. אורכב מ-המקור ב-2011-07-11. נבדק ב-2016-02-05.
4. ↑  "ISGF, National Scout and Guide Fellowships". אורכב מ-המקור ב-2 באוקטובר 2011. נבדק ב-9 ביוני 2011. `{{cite web}}`:  (עזרה)
5. ↑  "BSA Troop 60, New Delhi, India". *www.bsatroop60.in*. נבדק ב-2021-05-20.
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

**אנפילד דגם 1853** (באנגלית: **Pattern 1853 Enfield**) או **מוסקט מחורק אנפילד** (**Enfield rifle-musket**) הוא מוסקט מחורק קנה בעל טעינת לוע, אשר פותח על ידי מפעל הנשק הקל המלכותי (אנפילד) ושירת את כוחות האימפריה הבריטית בשנים 1853–1867.

הדגם 1853 נכנס לשירות סדיר של הכוחות הבריטים כמחליף למוסקט הבראון בס ששימש את הכוחות לאורך כמאה שנים. רובה זה היה עליית מדרגה משמעותית שכן הוא כלל קנה מחורק המדויק בהרבה מהקנה חלק הקדח, אשר עשה שימוש בכדורי "מיני" (Minié) שהיו מחורקים וכללו שימוש מהפכני בתרמילים שכללו את הקליע ומטען אבק שרפה, שניהם בתוך תרמיל ניר מוכן לשימוש. רובה האנפילד הוחלף בתור רובה סדיר ב-1867 על ידי הסניידר-אנפילד, גם הוא פיתוח של מפעל אנפילד.

היסטוריה
--------

בשנת 1853 עם פרוץ מלחמת קרים, הצבא הבריטי היה בעיצומו של מהלך לשדרוג הרובים הסדירים של החיילים מרובים חלקי קדח לרובים מחורקים מדויקים בהרבה, שלפני כן היו נחלתם של יחידות מיוחדות (כגון הרובאים). חלק מהכוחות שנשלחו לחצי האי קרים קיבלו את הדגם הקודם "אנפילד דגם 1851" שכלל עיצוב דומה וקנה מחורק, אך עם תחילת ייצור דגם 1853 ואישורו לשימוש הצבא, נשלחו הרובים המתקדמים יותר לחיילים בשטח החל מ-1855 והם עברו את טבילת האש הראשונה שלהם באופן נרחב במלחמה.

### פרשיית התרמילים והמרד ההודי הגדול

לקראת סוף שנת 1856, הופיעו בהודו רובי האנפילד שהחליפו את רובי הבראון בס הלא מחורקים (בדגם ההודי). שני הרובים נטענו מהלוע, כלומר הקליע ואבק השרפה הוכנסו מלוע הנשק, ההבדל היה שבמוסקט היה נטען כדור עופרת, אליו הייתה מוספת כמות אבק שרפה ואלה היו נדחפים במורד הקנה. באנפילד נעשה שימוש כאמור בתרמילים שכללו את הקליע ומטען אבק שרפה, שניהם בתוך תרמיל ניר אשר שומן באופן נכבד כדי למנוע רטיבות ולהקל על טעינת הרובה.

כדי לטעון את האנפילד החדש, על החייל היה לקרוע את תחתית התרמיל בעזרת שיניו ולשפוך את אבק השריפה במורד הקנה, את התרמיל והקליע שבתוכו היה עליו לדחוף במורד הקנה אחרי אבקת השריפה. נושא שימון הקליעים הפך לאחת מהסיבות שהציתו את המרד ההודי משום השמועות שהסתובבו סביב שימון התרמילים, שכן הטענה הייתה שהתרמילים שומנו בעזרת שומן חזיר ופרה. היה בסיס מסוים לשמועה זו משום שהשימון כמו הכנת התרמילים נעשה על ידי חברה חיצונית וללא שליטה ישירה של השלטונות הבריטיים.

ראו גם
------

* בראון בס
* רובה בייקר
* סניידר-אנפילד

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רובה אנפילד דגם 1853** |

הערות שוליים
------------

1. ↑  britishmuzzleloaders (Rob), The P53 Enfield Rifle-Musket: Platoon Exercise c. 1859, יוטיוב, הסרטון בוחן תרגיל אמיתי באש שנלמד אצל חיילים באימפריה הבריטית לשימוש ברוביהם אנפילד מדגם P53) Pattern 1853), ‏12 בדצמבר 2014 (באנגלית)
2. ↑  Wilkinson-Latham, Christopher, The Indian Mutiny, London, UK, Osprey Publishing, 1977
דגל מפלגת האיכרים הדמוקרטית של גרמניה המזרחית
**מפלגת האיכרים הדמוקרטית של גרמניה** (גרמנית: Demokratische Bauernpartei Deutschlands, DBD) הייתה מפלגה מזרח-גרמנית. מפלגת האיכרים הדמוקרטית נוסדה ב-1948. היו לה 52 נציגים בפולקסקאמר, כחלק מ"החזית העממית". מפלגת האיכרים הדמוקרטית השתתפה בכל ממשלות הרפובליקה הדמוקרטית הגרמנית. ייסוד מפלגת האיכרים הדמוקרטית של גרמניה הייתה ניסיון להחליש את השפעת האיחוד הנוצרי-דמוקרטי והמפלגה הליברל-דמוקרטית של גרמניה על הקהילות הכפריות על ידי הקמת מפלגה שתהיה נאמנה למפלגת האיחוד הסוציאליסטי של גרמניה. סגל הנהגת המפלגה הגיע בעיקר ממפלגת האיחוד הסוציאליסטי של גרמניה. בשנות ה-80, במפלגה היו חברים כ-117,000 אנשים.

לאחר נפילת חומת ברלין, המפלגה ניסתה למתג את עצמה כמפלגה חקלאית-אקולוגית, אך בבחירות החופשיות הראשונות לפולקסקאמר ב-1990 המפלגה השיגה רק 9 מושבים. ב-1990 מפלגת האיכרים הדמוקרטית של גרמניה התמזגה לתוך האיחוד הנוצרי-דמוקרטי.

קשרים בין-לאומיים
-----------------

למפלגת האיכרים הדמוקרטית של גרמניה היו יחסים חברותיים עם שאר מפלגות האיכרים בגוש המזרחי. למפלגה היו קשרים עם "המפלגה העממית הפולנית המאוחדת" ו"האיחוד הבולגרי האגררי-לאומי". חוץ למפלגות אלו, למפלגה היו קשרים עם כמה איגודי חקלאים בגרמניה המערבית. למפלגה היו גם קשרים עם מפלגות חקלאיות בפינלנד ובשוודיה.

קישורים חיצוניים
----------------

ויקישיתוף מדיה וקבצים בנושא **מפלגת האיכרים הדמוקרטית של גרמניה** בוויקישיתוף

הערות שוליים
------------

1. ↑  DBD Deutsche Bauernpartei from *chronik der wende*
2. ↑  DBD Deutsche Bauernpartei from *chronik der wende*
3. ↑  Peter Joachim Lapp *Die "befreundeten Parteien" der SED*, 1988, p. 103
4. ↑  Peter Joachim Lapp *Die "befreundeten Parteien" der SED*, 1988, p. 108

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459046305171
* LCCN: n84234375
* SUDOC: 106018280
* VIAF: 124975031
* WorldCat: lccn-n84234375

 |
**נאזם אל-ע'זאלי** (בערבית: **ناظم الغزالي**; תעתיק מדויק: נאט'ם אלע'זאלי; (ספטמבר 1921 - 23 באוקטובר 1963), היה אחד הזמרים הפופולריים ביותר בעיראק בכל הזמנים.

חייו
----

נאזם אל-ע'ז'אלי נולד ברובע אל-חיידר ח'אנה בבגדאד, וחי עם אמו העיוורת ודודתו בדירת חדר. על אף קשייו הרבים הצליח להשלים ולסיים את לימודי התיכון בבית ספר המקצועי בבגדאד. הוא החל לעבוד כמואזין במסגד המקומי. לאחר מות אמו כשהיה בן 16, טיפחה אותו דודתו אשר זיהתה את יכולת שירתו וחושו המוזיקלי. לאחר קשיים רבים, הצטרף למכון לאומנויות לחוג התיאטרון אשר נוהל באותה עת על ידי האמן העיראקי הגדול חאקי שבלי.
שבלי, שזיהה את הפוטנציאל הרב הגלום באל-ע'ז'אלי, ועודד אותו. אך תנאי חייו הקשים התישו אותו פיזית ונפשית. העוני הרב בו הייתה מצויה משפחתו אילץ אותו לעזוב את המכון ואת לימודיו לטובת עבודת כפיים בעיר הבירה.

בשנת 1942 שיחק אל-ע'ז'אלי בתיאטרון במחזה שנקרא "מג'נון לילא" (مجنون ليلى) המספר על אהבתו העזה של קייס ללילא. המשורר אחמד שאוקי כתב את השירים למחזה וע'ז'אלי שר אותם.
באותה שנה הגיע שירו של ע'ז'אלי "ברוך הבא, ברוך הבא" אל הרדיו. הוא עזב את המשחק בתיאטרון כדי להקדיש את עצמו רק למוזיקה. על מנת לבדוק את האפשרויות הטמונות ברדיו ובטלוויזיה, הצטרף נאזם אל-ע'ז'אלי בין השנים 1947 ו-1948 ללהקת זמר בפיקוחו ובניצוחו של השייח' עלי דרוויש. בלהקה היו מספר רב של זמרים וזמרות ושיריה הושמעו ברדיו ובטלוויזיה באופן קבוע באותה עת. קול הטנור שלו הפך אותו לסולן בלהקה תוך זמן קצר.

אל-ע'ז'אלי סיים תואר במוזיקה במכון לאומנויות.

בשנת 1948 יצא ע'זאלי את גבולות עיראק בפעם הראשונה בחייו והתחנה הראשונה שלו הייתה ארץ ישראל. הגעתו לישראל היא פלשתינה באותה עת, נדחתה ולא התאפשרה. בעקבות הכרזת העצמאות של ישראל באותה שנה, לא התאפשרה לו הגעה לישראל שוב. היציאה שלו הייתה לצורך מסע תמיכה בעיראק בעיני המדינות הערביות והוא אף נפגש עם עבדל סלאם עארף, לימים נשיא עיראק.

בין המשוררים שכתבו לו שירים נמנים איליא אבו מאדי, אחמד שוקי, אבו פראס אל-חמדאני ועלי עבאס. ע'ז'אלי הקפיד לבחור את השירים שנכתבו לו והשתדל להימנע משירה בעלת אופי פוליטי. המשורר העיראקי ג'בורי א-נג'אר חידש כמה שירים שנכתבו במקור כשירי דת על ידי מולא עותמאן אל-מוסולי, ואותם ביצע נאזם אל-ע'ז'אלי; שירים אלה פופולרים עד היום. שירים כמו: "יצאה מבית אביה", "השחור בעיניים", "בין עצי הדקלים" ועוד.

נישואיו לסלימה מוראד
--------------------

סיפור נישואיו בשנת 1953 לזמרת היהודיה סלימה מוראד היה שנוי במחלוקת.[דרושה הבהרה] השניים שיתפו פעולה בתחום המוזיקה במהלך חייהם המשותפים: בין היתר, ערכו מספר קונצרטים בעיראק ומחוצה לה, בפריז, לונדון, וביירות. בשנת 1961 השניים הקימו מועדון לילה בבגדאד. לפני מותו נסע לביירות. ב-23 באוקטובר 1963, בגיל 42, מת כתוצאה משימוש בסמים שגרם להתקף לב מותו הכה בתדהמה את כל העם העיראקי והעולם הערבי.

בין שיריו: 'עיירתני בישייב', 'יאמל עיון אל סוד', 'פוג אל נחל', 'טלעה מין בית אבוה', 'מייחנה', 'גולי יה חילו', 'תסבח עלא חיר', 'כ'ייף עילהה', 'שלון' ועוד רבים אחרים.

קישורים חיצוניים
----------------

ויקישיתוף מדיה וקבצים בנושא **נאזם אל-ע'זאלי** בוויקישיתוף

* נאזם אל-ע'זאלי, באתר MusicBrainz (באנגלית)
* נאזם אל-ע'זאלי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007440033305171
* BnF: cb140296704 (data)
* ISNI: 0000 0003 8285 2444
* LCCN: nr93011774
* MusicBrainz: 9d3e05e5-6380-496f-9800-803e7eefe7a3
* VIAF: 266488155
* WorldCat: lccn-nr93011774

 |
**טנקינג** (באנגלית: **Tanking**) היא טקטיקה בספורט שבה קבוצת ספורט מפסידה בכוונה משחקים רבים על מנת לסיים את העונה במאזן גרוע ככל האפשר, כדי להשיג הטבות שונות הניתנות לקבוצות בעלות המאזן הגרוע ביותר.

זהו נוהג נפוץ בעיקר בספורט האמריקאי, מפני שבו משתמשים בקונספט של ליגות "סגורות", ללא עלייה וירידה בין הליגות, בעת שבליגות "פתוחות" כל קבוצה רוצה לנצח כמה שיותר כדי לא לנשור לליגת המשנה. קבוצות טנקינג בדרך כלל מחפשות בחירות גבוהות יותר בדראפט הבא, מכיוון שחוקי הליגה בדרך כלל מעניקים את בחירות הדראפט הגבוהות ביותר לקבוצות הגרועות ביותר בעונה הקודמת. קבוצות שמחליטות לעשות טנקינג, כאשר הן מבחינות כי אין להן סיכוי לזכות בעונה זו בהישגים, עושות זאת לעיתים קרובות על ידי הושבת השחקנים הטובים ביותר שלהן על הספסל והחלפתם בשחקנים צעירים או בלתי-מנוסים בטענת "בנייה מחדש".

סיבות לטנקינג
-------------

קבוצות עשויות לבחור בטקטיקת ה"טנקינג" בשל מגוון סיבות, אבל הנפוצה ביותר היא כדי להבטיח בחירת דראפט גבוהה. הדראפט הוא הדרך העיקרית לקבוצות לזכות בשחקנים צעירים ומוכשרים שיוכלו לעזור להם לנצח בעתיד. כיוון שכדי לעודד תחרותיות ליגות רבות מעניקות את בחירות הדראפט הגבוהות ביותר לקבוצות בעלות המאזן הגרוע ביותר בליגה בעונה החולפת, על ידי הפסד במשחקים קבוצות יכולות לשפר את הסיכויים שלהן להשיג בחירת דראפט גבוהה יותר, ובאמצעותה – לזכות בשחקן טוב יותר.

סיבה נוספת לכך שקבוצות עשויות לעשות טנקינג היא כדי לפנות מקום ב"תקרת השכר". בליגות ספורט מקצועיות רבות קבוצות מוגבלות בכמות הכסף שהן יכולות להוציא על משכורות שחקנים, וככל שהקבוצה מצליחה יותר – תקרת השכר שלה נמוכה יותר, כדי לעודד תחרותיות. על ידי הפסד מכוון במשחקים, קבוצות יכולות להפחית את הסיכויים שלהן להגיע לפלייאוף, מה שיוביל להכנסות נמוכות יותר ולהגדלת תקרת השכר שלהן בעונה הבאה.

תגובות
------

כדי למנוע מקבוצות לעשות טנקינג, ה-NBA, ה-NHL וה-MLB שינו את הדראפט שלהם כך שההגרלה תהיה קשורה רק באופן רופף לדירוג העונה הקודמת. היו כאלו שקראו לליגות לאמץ שיטת עלייה וירידה בסגנון האירופאי, שבה הקבוצות הגרועות ביותר יורדות לליגת המשנה, כדי להפוך את הטנקינג לפחות אטרקטיבי. ה-NBA, למשל, קנסה את מארק קיובן, הבעלים של דאלאס מאבריקס, ב-600,000 דולר, על כך שהתייחס בגלוי ליתרונות הטנקינג.

בתגובה לחששות לגבי טנקינג, ה-NBA שינתה את האופן שבו קבוצות זוכות בבחירות דראפט בהגרלה, כך שבמקום שלקבוצה בעלת המאזן הגרוע ביותר יהיה הסיכוי הגבוה ביותר לקבל את הבחירה הגבוהה ביותר – לשלושת הקבוצות בעלות המאזן הגרוע ביותר יהיה סיכוי שווה לזכייה בבחירה הראשונה.

הערות שוליים
------------

1. ↑  Tanking: The NBA's Pressing Issue, Samford University (באנגלית)
2. ↑  Are NBA teams utilizing 'inverse analytics' to aid tanking?, Yahoo Sports (באנגלית אמריקאית)
3. ↑  "Perspective | Tanking by MLB teams isn't a strategy. It's fan abuse". *Washington Post* (באנגלית אמריקאית). ISSN 0190-8286. נבדק ב-2023-04-02.
4. ↑  Tom Ziller, Rebuilding is not tanking, SBNation.com, ‏2013-07-03 (באנגלית)
5. ↑  Sniffing out the difference between rebuilding and tanking among MLB teams, CBSSports.com (באנגלית)
6. ↑  Should the NBA send the Lakers to the G League?, RSN (באנגלית)
7. ↑  Resolving NBA Tanking, Resolving NBA Tanking
8. ↑  Dallas Mavericks owner Mark Cuban fined $600K for public comments on tanking, NBA.com (באנגלית)
9. ↑  NBA Draft Lottery: Odds, history and how it works, NBA.com (באנגלית)
**בלסינג קאקו** (**Blessing Kaku**; נולד ב-5 במרץ 1978) הוא כדורגלן עבר ניגרי, ששיחק בעמדת הקשר האחורי.

קריירה
------

קאקו החל לשחק בקבוצת שארקס אוף פורת'הארקוס הניגרית שממנה עבר לקבוצה הארלבייק הבלגית, בה פתח בקריירה האירופאית שלו. לאחר שתי עונות בהארלבייק עבר לקבוצת ראסינג גנק הבלגית לשתי עונות. לאחר שהות זו בבלגיה עבר קאקו לישראל. בתחילה שיחק בקבוצת הפועל באר שבע, שם שיחק שנה וחצי, כשאחריה עבר למועדון ספורט אשדוד.

בשנת 2004, נרכש קאקו על ידי הקבוצה האנגלית בולטון וונדררס. העברתו של קאקו מאשדוד לבולטון נחקרה מספר שנים מאוחר יותר כחלק מפרשה בה נחשפו סוכני שחקנים ששילמו למאמנים תמורת העברת שחקנים. לאחר תקופה קצרה בבולטון עבר קאקו לשחק בקבוצת דרבי קאונטי מליגת המשנה האנגלית עד תום העונה

בקיץ 2005 חזר קאקו משהותו באנגליה והצטרף לקבוצת מכבי תל אביב, שבנתה באותה עונה קבוצת כוכבים שכללה את אייל ברקוביץ', אבי נמני וג'ובאני רוסו, אך עזב באמצע העונה מספר ימים לאחר שטון קאנן התמנה למאמן הקבוצה וחזר לאשדוד. בתום אותה עונה עבר למכבי פתח תקווה.

בקיץ 2008 עבר לשחק בקבוצה הקפריסאית פראלימני ולאחר מכן פרש ממשחק פעיל. לקאקו 4 הופעות בנבחרת ניגריה.

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**אזקיאל אליאג'ים נדואסל** (בצרפתית: **Ezechiel Aliadjim N'Douassel**; נולד ב-22 באפריל 1988) הוא כדורגלן צ'אדי המשחק בעמדת החלוץ בבהאינגקארה ובנבחרת צ'אד.

קריית מועדונים
--------------

נדואסל התחיל את הקריירה שלו בקבוצת טורבילון, וכשהיה בן 19 הצטרף לאוראן מליגת העל האלג'יראית, בה לא מצא את מקומו ולכן עזב לבלידה. כבר בהופעת הבכורה שלו בקבוצה הבקיע צמד שהעניק לקבוצתו ניצחון 2–1. בעונת הבכורה שלו הבקיע 5 שערים ב-16 הופעות. בסך הכל שיחק שנתיים וחצי במועדון, וכבש 12 שערי ליגה ב-29 הופעות במדי הקבוצה.

ב-9 בינואר 2011 חתם בקלאב אפריקן מליגת העל התוניסאית. בקיץ 2012 חתם בטרק גרוזני מליגת העל הרוסית. נדואסל לא הצליח לתפוס מקום בהרכב הקבוצה, ובקיץ 2013 הושאל לקוניאספור מליגת העל הטורקית. גם בקוניאספור נדואסל לא מצא את מקומו ובינואר 2014 חזר לקלאב אפריקן. לקראת עונת 2014/2015 לא הצליח נדואסל למצוא קבוצה, ובינואר 2015 חזר לאלג'יריה וחתם בחוסיין דיי עד לסיום העונה. בקיץ 2015 חזר לתוניסיה וחתם בספייקסן במדיה כבש תשעה שערים ב-26 הופעות בליגה.

ב-4 בספטמבר 2016 הגיע נדואסל לישראל וחתם לשלוש שנים בעירוני קריית שמונה. ב-17 בספטמבר ערך את הופעת הבכורה שלו בליגת העל, כשנכנס כמחליף וכבש את שערו הראשון בישראל בתיקו 3-3 מול הפועל תל אביב. נדוסאל ערך 15 הופעות בכל המסגרות במדי הקבוצה, בהן כבש ארבעה שערים, וב-1 בפברואר 2017 שוחרר מהמועדון חתם בהפועל תל אביב עד לסוף העונה. ארבעה ימים לאחר מכן ערך את הופעות הבכורה שלו בקבוצה, כשנכנס כמחליף במשחק מול הפועל כפר סבא שהסתיים בתיקו 0–0. במשחקו השני, שנערך ב-12 בפברואר, כבש נדוסאל את שערו היחיד במועדון, בניצחון 2–0 על מועדון ספורט אשדוד. בסך הכל שותף נדוסאל בחמישה משחקים בהפועל תל אביב, וב-15 במרץ 2017 שוחרר מהקבוצה לאחר עבירות משמעת.

ב-7 באוגוסט 2017 חתם בפרסיב באנדונג האינדונזית.

ב-22 בדצמבר 2019, נדואסל חתם בבהאינגקארה.

### נבחרת לאומית

נדואסל ערך את הופעת הבכורה שלו בנבחרת צ'אד ב-8 בפברואר 2005, במשחק נגד גינאה המשוונית. ב-6 במרץ 2007 הבקיע את שער הבכורה שלו בנבחרת, בניצחון 3–2 על הרפובליקה המרכז אפריקאית. נדואסל משמש כקפטן הנבחרת.

קישורים חיצוניים
----------------

ויקישיתוף מדיה וקבצים בנושא **אזקיאל נדואסל** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  תומר לוי, ‏חלוץ נבחרת צ'אד איזקאל נדואסל חתם בק"ש, באתר ערוץ הספורט, 4 בספטמבר 2016
2. ↑  עמית גולדשטיין‏, הפועל תל אביב: אזקיאל אנדואסל חתם עד תום העונה, באתר וואלה!‏, 1 בפברואר 2017
3. ↑  עמית גולדשטיין‏, הפועל תל אביב: אזקיאל אנדואסל שוחרר, באתר וואלה!‏, 15 במרץ 2017
4. ↑  העברות בעולם, 10.8: "מונאקו ופ.ס.ז' סגרו את עסקת קיליאן אמבפה", באתר וואלה!‏, 10 באוגוסט 2017
**ערוץ 2000** הוא ערוץ שידורים חיים באינטרנט, אתר ואפליקציה המשדר תכנים יהודיים ותורניים, וכן מוזיקה ואקטואליה.

היסטוריה
--------

התחנה הוקמה בשנת תשנ"ה (1995) כתחנת טלוויזיה פיראטית. עקב קשיים לוגיסטיים, לאחר תקופה קצרה עברה התחנה לשידור רדיו ושידרה בתדר 100Fm. נכון לעשור השני של המאה ה-21, הערוץ משדר בפורמט מקוון, והוא משדר שיעורי תורה, מוזיקה, ותכנים שונים.

תוכן שידורים
------------

ב-2016 עבר הערוץ לשדר בפורמט מקוון הכולל שידורים חיים ותוכניות אקטואליות יומיות ושבועיות ועוד. בנוסף הערוץ יוצר תוכן מקור בדמות כתבות וסרטונים.

הערוץ מחזיק באולפנים במעגל סגור ובאולפן ירוק המשדרים תוכניות חדשותיות, אקטואליות ותחקירים לצד צוות כתבי שטח המשדרים בלייב ממוקדי האירועים השונים באופן יומי. 

צוות העובדים של הערוץ כולל 35 עובדים ובהן עורכים, כתבי שטח, צוות אולפן, צוות ניו מדיה, תחקירנים ושדרנים. הערוץ זכה לתהודה רבה בכלי תקשורת אחרים, בין השאר בתוכניתו של אמנון לוי, בתוכנית הטלוויזיה פאולה וליאון בערוץ 12, מאקו, ישראל היום, ערוץ 7, מיינט ועוד. כמו כן בכלי תקשורת דתית כגון בחדרי חרדים, רדיו קול חי, כיכר השבת, הידברות ועוד. 

הערוץ משרד שיעורים של רבנים שונים כגון הרב שלום ארוש, הרב זמיר כהן, הרב יגאל כהן, הרב יצחק פנגר ועוד. מדי יום עולות לאתר בממוצע כ-30–40 כתבות חדשותיות ועוד 15 כתבות מקור המיוצרים באולפני הערוץ ובשידורי חוץ. 

לערוץ כ-29 אלף כניסות לאתר ביום ממוצע. עד 2021 נספרו כבר מיליוני כניסות לדפי התוכן השונים.

קישורים חיצוניים
----------------

* אתר האינטרנט הרשמי של ערוץ 2000
* סרטונים בערוץ של ערוץ 2000, באתר יוטיוב
* ערוץ 2000 בתוכנית הטלויזיה שש עם אמנון לוי בערוץ 13, סרטון בערוץ "ערוץ 2000", באתר יוטיוב (אורך: 04:23)
* אבי רוזן, נחשוני המהפכה • ערוץ 2000: ככה הכול התחיל – מסמך נדיר, באתר רדיו קול חי, ‏23 בפברואר 2014

הערות שוליים
------------

1. ↑  אבי רוזן, נחשוני המהפכה • ערוץ 2000: ככה הכול התחיל – מסמך נדיר. רדיו קול חי, 23 בפברואר 2015
2. ↑  ערוץ 2000 בתוכנית הטלויזיה שש עם אמנון לוי בערוץ 13
3. ↑  ערוץ 2000 בתוכנית הטלויזיה פאולה וליאון בערוץ 12
4. ↑  שדרן רדיו הציל את חייה של מאזינה בת 80, 23 בנובמבר 2020
5. ↑  7 שנים לפטירתו: שידור חי מחדרו של הרב עובדיה, ישראל היום. 20 באוקטובר 2020
6. ↑  שידור חי ממירון עם יהונתן דדון - ערוץ 2000ערוץ 7, 29 באפריל 2021
7. ↑  דרמה ברדיו: שדרן מראש העין הציל את חייה של מאזינה בת 80 מתן דויטש, מיינט, 16 בנונבמבר 2020
8. ↑  שדרן הרדיו החרדי הציל חיי אישה בעבודתו, איציק אוחנה. 13 בנובמבר 2020
9. ↑  הערוץ ששובר שיאים: אלו הנתונים מאחורי העשייה. המחדש. מאמר מערכת. 29 באפריל 2021

במהלך השנה האחרונה היו לאתר כ־4,940,401 כניסות מ־317,601 יוזרים שונים שהאזינו במשך כ־62,169 ימים.
10. ↑  גוגל אנליטקס
שרשיר מתפרק מחובר למקלע M60.
**שרשיר תחמושת** הוא שורת תרמילים המחוברים זה לזה באמצעות חוליות מתכת או בד. את השרשיר מחברים לכלי ירייה, בעיקר למקלעים ולתת-מקלעים.

בכלי נשק מסוימים מחובר השרשיר דרך קבע לנשק עצמו. בכלי נשק אלה, מכונת הירייה מושכת את השרשיר דרך הנשק ומוציאה את השרשיר חסר הכדורים מצידה השני. בכלי נשק אחרים נעשה שימוש ב"שרשיר מתפרק", בהם לאחר פליטת הכדור, השרשיר מתפרק ומועף מכלי הנשק יחד עם התרמיל הריק. כלי נשק מסוג זה קלים יותר, ולכן נוחים יותר לתנועה תוך כדי ירייה. היתרון בשרשירים המחוברים דרך קבע הוא האפשרות למלא מחדש את השרשיר. שרשירים אלה מחוברים זה לזה בדרך כלל באמצעות חוליות עשויות בד, ואילו השרשירים המתפרקים מורכבים מחוליות עשויות מתכת.

השרשירים מתאימים לירי רציף וארוך של תחמושת. במהלך המאה ה-20 פותחו מקלעים עם קצב אש גבוה יותר, ונמצא כי המחסנית המסורתית הפכה ליעילה פחות משני טעמים: מחסנית בגודל סביר (עם פחות מ-70 כדורים) מצריכה את החלפתה בתכיפות גבוהה מדי במהלך ירי ממושך, והקפיץ המזין את הכדורים במחסנית אינו יכול לפעול בצורה מהירה ועלול להיתקע.

השרשירים מאוחסנים לרוב בקופסאות או בתופים הניתנים לחיבור מתחת או ליד כלי הנשק. באופן זה יכולים כוחות חיל רגלים ניידים להצטייד במקלע בינוני וקל עם כמות גדולה של תחמושת בקלות יחסית.

בשרשיר של הנשק מאג מסודרים הכדורים כך שכל כדור עשירי הוא כדור נותב, מה שעוזר לאמוד את כמות התחמושת הנותרת.

חייל אמריקאי מכניס שרשיר מתפרק אל תוך המקלע M240G

ראו גם
------

* מחסנית

קישורים חיצוניים
----------------

ויקישיתוף מדיה וקבצים בנושא **שרשיר תחמושת** בוויקישיתוף
**אינו קורבה** (בדנית: **Aino Korva**; נולדה ב-16 בדצמבר 1942) היא דוגמנית דנית.

ביוגרפיה
--------

קורבה נולדה בקופנהגן, דנמרק. לאחר סיום בית הספר נסעה לאנגליה, שם עבדה כאו-פר. היא למדה תקופה בקיימברידג', ולאחר מכן חזרה לדנמרק ועבדה בחברה לציוד רפואי.

היא גרה מספר שנים באי יווני, שם ניהלה מסעדה. לאחר מכן שבה לארצות הברית. היא מתגוררת בקנטקי.

תחרויות יופי
------------

היא נבחרה למיס דנמרק 1963, לאחר שאדם שהבחין ביופייה שלח תמונה שלה לתחרות.

בתחרות מיס תבל 1963 נבחרה לסגנית הראשונה (המקום השני) ובכך הביאה את ההישג הגבוה ביותר של דנמרק בהיסטוריה של התחרות.

בתחרות מיס עולם 1963 הגיעה למקום הרביעי.

בתחרות מיס אירופה 1963 הגיעה למקום השלישי.

בטקס בחירת מיס סקנדינביה 1964 הגיעה למקום השני.

קריירת דוגמנות
--------------

היא עבדה מספר שנים כדוגמנית בניו יורק ובלוס אנג'לס והייתה בין היתר חתומה על חוזה עם סוכנות פורד.

באוגוסט 1968 הייתה דוגמנית השער של מגזין פלייבוי.

ביולי 1969 הייתה על שער מגזין קוסמופוליטן.

קריירת משחק
-----------

ב-1964 הופיעה בתפקיד קטן בסרט "Sommer i Tyrol", קומדיה אודות דנים המבלים את החופשה שלהם באלפים האוסטרים.

ב-1965 גילמה מלכת יופי בסרט "Passer passer piger".

קישורים חיצוניים
----------------

 אינו קורבה, במסד הנתונים הקולנועיים IMDb (באנגלית)

* כתבה, באתר mirror
* הביוגרפיה שלה
Ring laser gyroscope.
גל עומד כסכום של שני גלים קוהרנטיים המתקדמים בכוונים מנוגדים - הגל השחור הוא הסכום של הגל האדום והכחול, הנקודות האדומות הן הצמתים.
הצגה סכמטית של מכשיר המייצר את אפקט סניאק.
**RLG** (ראשי תיבות של: **R**ing **L**aser **G**yroscope) הוא סוג של גירוסקופ אופטי המורכב מטבעת לייזר(אנ') אשר מייצרת שתי קרני לייזר המתקדמות במסלולים מנוגדים על אותו הנתיב כדי לאפשר מדידה של סיבוב, על בסיס עקרון הפעולה המבוסס על אפקט סניאק. להבדיל מ FOG שבו אפקט סניאק גורם לשינוי עוצמה, ב RLG נוצר שינוי תדר אשר מזיח את האפסים.

עקרונות פעולת החיישן
--------------------

בטבעת לייזר המהוד שמייצר את הקרן הוא הטבעת, תדר הגל יקבע לפי אורך המהוד. כאשר ייוצרו קרני לייזר בכיוונים מנוגדים באותה הטבעת, אם הטבעת לא תסתובב אורכי המהוד יהיו שווים, תתקבל איטרפרומטריה (סכום גלים) שהאפסים שלה נשארים במקומם. כאשר הטבעת מסתובבת, על פי אפקט סניאק, יהיה אורך המהוד בשני כיווני הלזירה שונה מעט, וממילא תדר הגל שונה, במקרה זה נקבל איטרפרומטריה שהאפסים שלה זזים בכיוון וקצב שתלוי במהירות הסיבוב של הטבעת.

מדידת תנועת האפסים של התאבכות (סכימת) הגלים, מאפשרת למדוד את שיעור השינוי הזוויתי והמהירות הזוויתית, ובאופן זה יכול ההתקן לשמש כגירוסקופ, ואכן מכונה גירוסקופ, הגם שהוא מבוסס על עקרונות שונים, ושלא כמו הגירוסקופ המכאני אין בו רכיב השומר על מיצובו המרחבי.

### אפקט LOCK\_IN

מכיוון ששתי קרני הלייזר מיוצרות באותו תווך הלזירה, כאשר הקרניים יהיו בעלות אורך גל קרוב, תיהיה נעילה על אותו התדר. משמעות אפקט זה הוא שמהיריות זוויתיות קטנות לא ימדדו על ידי ה-RLG. פתרון מקובל לבעיה זו הוא להרעיד את ה-RLG על ציר המדידה. פתרון זה מזיז את תופעת ה-Lock-In למהירות סיבוב גבוהה יותר את יוצר במדיד רעש גדול, את הרעש הזה מסננים באופן דיגיטאלי. פתרון נוסף אפשרי הוא הוספת מקטב שמשתנה בקצב מהיר העזרת "אפקט פאראדי".

שגיאות מדידה
------------

כמו בכל מכשיר מדידה פיזיקלי, גם ל-RLG יש שגיאות מדידה. למרות שאיננו יכולים לדעת את מודל השגיאה המדויק, אשר ייצג את השגיאה כהוויתה, מקובל להשתמש במודל שגיאה חלקי הכולל פולינום מסדר ראשון בתוספת רעש לבן על מנת לבטא את שגיאות המדידה המשמעותיות.

* **שגיאת סחיפה** (Drift) - שגיאה קבועה.
* **שגיאת קנה מידה** (Scale Factor) - שגיאה שתלויה בגודל המדידה. שגיאה זו לא בהכרח סימטרית, כלומר ייתכן הבדל בין שגיאה שמתפתחת כאשר המדידה חיובית לבין כאשר המדידה שלילית.
* **רגישות לתנאי סביבה** - שגיאה שמשתנה בהשפעת הטמפרטורה, הפרעות אלקטרומגנטיות או רעידות בסביבת המדיד
* **רעש**

### מודל מתמטי

את השגיאה לא יודעים לתאר באופן מדויק אך ניתן לספק מודל מקורב לשגיאה, מודל השגיאה הפשוט הוא:

{\displaystyle {\tilde {\omega }}=d+SF\cdot {\omega }+n(0,\sigma )}

שימושים עיקריים
---------------

RLG נחשב לגירוסקופ יקר ובעל ביצועים טובים, לכן ישמש בדרך כלל ליישומים הדורשים דיוק רב לאורך זמן.
לדוגמה: מל"טים, ספינות, טילים.

ראו גם
------

* FOG
* HRG
* **CVG**

לקריאה נוספת
------------

* Anthony Lawrence, **Modern Inertial Technology**, 2dn Edition

קישורים חיצוניים
----------------

ויקישיתוף מדיה וקבצים בנושא **RLG** בוויקישיתוף
הרב **נפתלי רוזנפלד** (ז' תשרי התרע"ד, 8 באוקטובר 1913 - ח' שבט תשע"ב 31 בינואר 2012) מייסד בית לפליטות בירושלים ובית החלמה ליולדות וחבר העדה החרדית.

קורות חייו
----------

נפתלי רוזנפלד נולד בקליינוורדיין שבהונגריה, לר' בנימין ולפיגא פרלמוטר. הרב רוזנפלד גדל והתחנך בקהילה החרדית בהונגריה. בין השאר למד והתחנך אצל הרב חיים אלעזר שפירא ממונקאטש ורבי אהרן ראטה. בשנת תרצ"ו (1936) התחתן והוליד 3 בנות, ושימש כרב של בקשצ'בה בהונגריה.

במלחמת העולם השנייה איבד הרב רוזנפלד את כל משפחתו: הוריו, אשתו ובנותיו נרצחו כולם בשואה. הרב רוזנפלד עצמו הצליח לשרוד וגויס לעבודות כפייה במחנה עבודה מונקא-טאבור

לאחר המלחמה, חזר לשמש כרב בקהילת בקשצ'בהשם ייסד מחדש שירותי קהילה יהודית כמו כשרות ונישואין, ונישא בשנית ליוטא, בת הרב משה יונה שלזינגר. בשנת 1947 מונה לרב העיר של הקהילה היהודית של לאנס בצרפת.

עם הקמתה של מדינת ישראל, עלה הרב רוזנפלד עם אשתו והצטרף לקהילתו של האדמו"ר רבי אברהם יצחק קאהן מתולדות אהרן. כמו כן, היה חבר הנהלת העדה החרדית.

רוזנפלד התפרנס כשוחט למחייתו.

בית לפליטות
-----------

 ערך מורחב – **בית לפליטות - עטרת בנות**  

אחרי המלחמה התחיל האדמו"ר רבי אברהם יצחק קאהן לטפל בבנות אשר נותרו מיותמות מהוריהן עקב המלחמה, משראה כי מדובר במעמסה כבדה מדי עבורו, פנה לתלמידו הרב נפתלי רוזנפלד שיקים עבורן מוסד קבע. הרב רוזנפלד, יחד עם שותפו הרב שלמה פפנהיים, שכרו מספר דירות בירושלים לצורך מגוריהן של הבנות, משגדל היקף הבנות תחת השגחתן, בשנת 1955 הקימו עבורן את בית היתומות "בית לפליטות",

בשנת 1972 הקים הרב רוזנפלד ושותפיו את "קריית בנות" ברחוב סורוצקין בירושלים, שהיווה הרחבה של בית לפליטות. בשנת 1974 הקים הרב רוזנפלד ושותפיו את 'בית החלמה ליולדות' בשכונת בית וגן בירושלים. כאשר נוצר צורך במבנה גדול יותר הקימו בשנת 1986 את הקמפוס 'בית החלמה ליולדות' בטלז סטון בסיוע הרב חיים קרייזווירט רבה של אנטוורפן.

הרב נפתלי רוזנפלד נפטר בגיל 98 ונקבר בהר הזיתים בירושלים. בנו, משה יונה, מנהל כיום את בית לפליטות.

קישורים חיצוניים
----------------

* "אבא, רבי נפתלי", באתר כיכר השבת

הערות שוליים
------------

1. ↑  laplitot, Bayit (2019-09-19), *עברית: רשימת רבנים רבני הונגריה*, נבדק ב-2019-09-19  
רוזנפלד, משה יונה (2019-09-18), *עברית: כתב מינוי קהילת טאשבע הונגריה*, נבדק ב-2019-09-19
2. ↑  רוזנפלד, משה יונה (2019-09-22), *עברית: כתב מינוי מהרבנות לקהילה היהודית בלאנס, צרפת*, נבדק ב-2019-09-22  
רוזנפלד, משה יונה (2019-09-22), *עברית: ההחלטה על מינוי נפתלי רוזנפלד לרב העיר לאנס*, נבדק ב-2019-09-22
3. ↑  laplitot, Bayit (2019-09-19), *עברית: ארכיון תולדות אהרון*, נבדק ב-2019-09-19
4. ↑  laplitot, Bayit (2019-09-19), *עברית: מינוי המנחת יצחק לראשות העדה החרדית*, נבדק ב-2019-09-19
5. ↑  laplitot, Bayit (2019-09-19), *עברית: יסוד בית לפליטות כאגודה עותמנית 2*, נבדק ב-2019-09-19
6. ↑  laplitot, Bayit (2019-09-19), *עברית: הקמת בית החלמה ליולדות*, נבדק ב-2019-09-19
7. ↑  "אבא, רבי נפתלי", באתר כיכר השבת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007417369005171
* LCCN: n2020011758
* VIAF: 54153288352832652271
* WorldCat: lccn-n2020011758

 |
**קרסטין פייזרק** (בגרמנית: **Kerstin Paeserack**; נולדה ב-19 בפברואר 1963) היא דוגמנית גרמנייה. מיס גרמניה לשנת 1982.

ביוגרפיה
--------

פייזרק נולדה בוילהלמסהאפן.

כמיס סקסוניה התחתונה היא השתתפה בתחרות מיס גרמניה לשנת 1982 וזכתה במקום הראשון.

בתחרות מיס תבל 1982 בלימה עלתה לשלב שתים עשרה המתמודדות הסופיות.

היא גם ייצגה את גרמניה בתחרות של מיס עולם באותה שנה שנערכה בלונדון, שם הייתה המועמדת המועדפת על צלמי התחרות, לאחר שלא עלתה לגמר התחרות אמרה על ארגון התחרות "הם עלולים לשנות את שם התחרות ל"מיס בתולת העולם", כל מה שהם רוצים זה בתולה קטנה שתתרוצץ בבתי חולים עבורם".

היא פרסמה את המשקה הגרמני יגרמייסטר, היא לקחה חלק במסע פרסום של המשקה ברחבי ארצות הברית, במהלכו צילם אותה צלם בלוס אנג'לס ושלח את תמונתה לסוכנות פורד מודלס, בעקבות זאת קריירת הדוגמנות שלה קודמה, במהלכה היא הופיעה במגוון תצוגות אופנה ומגזינים.

בנוסף היא גם עבדה כדוגמנית בפריז.

היא לקחה חלק בהפקה של רשת השידור הציבורית הגרמנית "Südwestrundfunk" שעסקה בתחרויות יופי.

היא ניהלה מערכת יחסים עם זמר הפופ ברנד קלובר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קרסטין פייזרק** |

* Nordwest-Zeitung, MISS GERMANY OLDENBURG: Vom Laufsteg zur Schamanin, www.nwzonline.de, ‏5 בפברואר 2005 (בגרמנית)
* Model Kerstin Paeserack, www.modelscomposites.com
* „Miss Germany" sucht die neue „Miss Bodensee", Schwäbische (בגרמנית)
* Frank Wöstmann, Ehemalige Miss Germany heiratete Wolfenbütteler, www.braunschweiger-zeitung.de, ‏13 בדצמבר 2002 (בגרמנית)

הערות שוליים
------------

1. ↑  Kiddo, THE AQUA GREEN DIARIES
2. ↑  Nordwest-Zeitung, MISS GERMANY OLDENBURG: Vom Laufsteg zur Schamanin, www.nwzonline.de, ‏5 בפברואר 2002 (בגרמנית)
**זיאד אבו עמר** (בערבית: زياد أبو عمرو; נולד ב-1950) הוא פוליטיקאי פלסטיני, סגן ראש ממשלת הרשות הפלסטינית בממשלתו של מוחמד אשתייה. במהלך שנת 2007 כיהן כשר החוץ של הרשות הפלסטינית.

אבו עמר, יליד עזה ותושב הגדה המערבית, הוא חבר הוועד הפועל של אש"ף וחבר המועצה המחוקקת הפלסטינית.

ביוגרפיה
--------

נולד בעיר עזה בשנת 1950. את לימודיו האקדמיים החל באוניברסיטת דמשק בסוריה, שם קיבל תואר ראשון בספרות ובשפה האנגלית. את התואר השני והדוקטורט בפוליטיקה השוואתית עשה באוניברסיטת ג'ורג'טאון בוושינגטון די. סי. בירת ארצות הברית.

לאחר שעבד במשך זמן מה כמורה בבחריין, עומאן וסוריה, השתקע אבו עמר בגדה המערבית והחל ללמד מדע המדינה באוניברסיטת ביר זית שברמאללה ב-1985.

בבחירות הכלליות ברשות הפלסטינית ב-1996 התמודד אבו עמר כמועמד עצמאי וזכה במושב במועצה המחוקקת הפלסטינית כנציג העיר עזה. בתקופה זו כיהן כיושב ראש הוועדה הפוליטית של המועצה המחוקקת.

בחודשים אפריל עד אוקטובר 2003 כיהן כשר התרבות בממשלתו של מחמוד עבאס. 

הוא נבחר שוב בבחירות לרשות המחוקקת הפלסטינית בינואר 2006.

לאחר תקופת אלימות בין-פלגית בשטחים הפלסטיניים בתחילת 2007, התפטרה ממשלת החמאס ב-15 בפברואר. ראש הממשלה אסמאעיל הנייה הקים ממשלת אחדות לאומית חדשה עם אבו עמר כשר החוץ. הקבינט אושר על ידי המועצה המחוקקת וחבריו נכנסו לתפקידם ב-18 במרץ.

ב-6 ביוני 2013 מונה זיאד אבו עמר על ידי הנשיא הפלסטיני מחמוד עבאס לתפקיד סגן ראש ממשלת הרשות הפלסטינית. שבו החזיק לאורך ממשלותיו של ראמי חמדאללה וגם בממשלתו הנוכחית (2023) של מוחמד אשתייה. 

אבו עמר פרסם מספר ספרים, הבולט שבהם הוא "הפונדמנטליזם האיסלמי בגדה המערבית וברצועת עזה: האחים המוסלמים והג'יהאד האיסלמי".

אידאולוגיה ודעות פוליטיות
-------------------------

אבו עמר נחשב לפוליטיקאי רפורמיסט וחלק מ"המשמר הצעיר" של ההנהגה הפלסטינית. לעיתים ביקר את התנהלות הרשות הפלסטינית ושירותי הביטחון שלה. תיווך בשיחות בין שתי הסיעות הפלסטיניות העיקריות, חמאס ופת"ח, ומקובל על שתי הקבוצות. הוא תומך בייצוג לקבוצות אופוזיציה כמו חמאס והג'יהאד האיסלמי, בטענה שכך הן תהיינה אחראיות יותר להשלכות מעשיהן.

חיים אישיים
-----------

אבו עמר נשוי ואב לחמישה ילדים. מתגורר כעת ברמאללה.

קישורים חיצוניים
----------------

ויקישיתוף מדיה וקבצים בנושא **זיאד אבו עמר** בוויקישיתוף
* זיאד אבו עמר, באתר הספרייה היהודית המקוונת (באנגלית)


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257480205171
* BIBSYS: 90767601
* GND: 1067950338
* ICCU: IEIV082672
* ISNI: 0000 0001 2099 8531
* LCCN: n83187535
* NTA: 128019298
* SUDOC: 057304629
* VIAF: 22547905
* WorldCat: lccn-n83187535

 |
**הבריכה האולימפית במכון וינגייט** (**בריכת "טוטו וינגייט"**) היא בריכת שחייה אולימפית (50 מטר) שהוגדרה כבריכה הלאומית של ישראל. הבריכה נפתחה ב-21 ביולי 2013 במסגרת תחרויות השחייה של המכביה התשע-עשרה. הבריכה החליפה את הבריכה האולימפית "הישנה" הנמצאת בסמוך לה כבריכה המרכזית של איגוד השחייה בישראל ונותרה כבריכת אימונים וחימום בעת תחרויות בבריכה המרכזית ואף צפויה להיבנות מחדש במתכונת משודרגת לאחר בלאי הבריכה הישנה שאף הביא להסרת הגג ממנה.

תכנון ובנייה
------------

עלות בניית הבריכה תוקצב בשלב התכנון ל-60 מיליון ש"ח, שבהמשך צמח ל-80 מיליון ש"ח. אולם, עלות הבנייה הגיעה לבסוף ל-95 מיליון ש"ח ובנייתה התעכבה מספר פעמים. בנייתה טרם הסתיימה ומספר ליקויים עדיין קיימים בה. הבריכה אינה נגישה לנכים, אין דלתות נפתחות בלחיצת כפתור ולא התוקנה מעלית בשפת הבריכה על מנת ששחיינים נכים יוכלו להיכנס לתוכה. כמו כן טרם הותקן בה מערכת מיזוג אוויר.

הבריכה באורך 50 מטר אך בעלת אפשרות להפוך לבריכת 25 מטר באמצעות גשר נייד המונע למרכז הבריכה. המתקן כולל גם שירותים נוספים: לובי, חדרי אדמיניסטרציה וחנות ספורט. הבריכה עומדת בתקנים האולימפיים של פדרציית השחייה הבינלאומית: בריכה באורך של 50 מטרים, רוחב 25 מטר ועומק כ-3 מטרים.

שימוש
-----

הבריכה מארחת באופן קבוע פעמיים בשנה את אליפות ישראל בשחייה, בקיץ ובחורף. בנוסף, הנבחרות ההישגיות של ישראל בשחייה, בהן מתאמנים רוב השחיינים האולימפיים הישראליים, מתאמנות בה. מלבד שחייה מארחת הבריכה אף אימוני ותחרויות שחייה צורנית וכדורמים. כבריכה הלאומית אירחה אף את תחרויות השחייה במכביות ב-2013, 2017 ו-2022. 

בתחילת דצמבר 2015 נערכה בבריכה זו אליפות אירופה בשחייה 2015 (בריכת 25 מטר) והושגו בה שלושה שיא עולם. שניים של קטינקה הוסו מהונגריה ואחד של גרגוריו פלטריניירי מאיטליה, ושני שיאי אירופה של לאסלו צ'ה מהונגריה. בקיץ 2017 אירחה את אליפות אירופה בשחייה לנוער ומיד אחריה את תחרויות השחייה של המכביה העשרים. הבריכה אף נבחרה לארח את אליפות העולם בשחייה לנוער בספטמבר 2023.

הבריכה אף נבחרה לארח תחרויות כדורמים ובהם אליפות העולם בכדורמים נשים עד גיל 18 ב-2021 (שבוטלה בסופו של דבר בשל השפעות הקורונה) ואליפות העולם בכדורמים נשים עד גיל 20 שהתקיימה ב-2022. גם אליפות אירופה בכדורמים (לגברים ולנשים) אמורה להתקיים בבריכות וינגייט בינואר 2024 לאחר שתחילה יועדה להתקיים באקספו ת"א בבריכה מודולארית זמנית.

קישורים חיצוניים
----------------

* בריכת "טוטו וינגייט" נפתחה (אורכב 11.02.2017 בארכיון Wayback Machine), באתר מכון וינגייט

הערות שוליים
------------

1. ↑  אתר למנויים בלבד אריה ליבנת, ככה לא בונים בריכה - 91 מיליון שקל בלי מזגנים ובלי שחיינים, באתר הארץ, 8 ביולי 2013
2. ↑  אורן אהרוני, רק בישראל: הבריכה האולימפית לא נגישה לנכים, באתר ynet, 10 ביולי 2013
3. ↑  גיא פישקין, כך נתקעה הקמת הבריכה האולימפית בווינגייט, באתר nrg‏, 8 במאי 2012
4. ↑  טל וולק, ‏גמר חשבון: העלות הסופית של בריכת וינגייט - 95 מיליון שקל, באתר גלובס, 13 באוגוסט 2014
**אתנה פרתנוס** (ביוונית: Ἀθηνᾶ Παρθένος, מילולית "אתנה הבתולה" או "אתנה הנערה") הוא פסל המייצג את כוחה וגדולתה של אתנה. בפסל ניתן לראות את אתנה ואת המגן שלה, ואת אלת הניצחון, ניקה, מונחת על כף ידה של אתנה.

הפסל, שהיה עשוי שנהב וזהב (Criselefantino), פוסל על ידי פידיאס בן כארמידס איש אתונה כחלק מסדרת פסלים שיצר עבור הפרתנון שבאקרופוליס.

פסל זה, כמו גם ונוס ממילו, הם הפסלים היווניים המפורסמים ביותר בכל הזמנים.

בזמן כיבוש יוון, לקחו הרומאים את הפסל "אתנה פרתנוס" שהיה מוצג במקדש, והחביאו אותו מפני העולם.

כיום כשמדברים על הפסל "אתנה פרתנוס" מדברים על העתק רומי של הפסל המקורי בקנה מידה קטן יותר העשוי שיש.

בפסל, כמו במקור, אתנה ניצבת חמושה בתנוחת "קונטרה פוסטו".

על ראשה של אתנה קסדה מכונפת כשבמרכזה מוצב ה"ספינקס" סמל החכמה, ומשני צידיו סוסים מכונפים המסמלים חיי נצח ומתקשרים לגורגונה (דמות נשית ומפלצתית מהמיתולוגיה) שהייתה אימם. על כתפי אתנה "האייגיס", עור עז עם זנבות נחשים וראש גורגונה במרכז. "האאגיס" ניתן לאתנה במתנה על ידי זאוס כדי שתגבר על מכשוליה .

ליד המגן התפתל נחש שהיה סמל לאל הקדמון הקשור לאדמה ומסמל את האופי של בני אתונה .

על המגן של אתנה תבליטי מלחמה יווניים מיתולוגיים אשר נועדו לתאר את ניצחון התרבות על הברבריות או ניצחון היוונים על הפרסים בהקשר אקטואלי.

יש גירסות סותרות בנוגע למיקומה של החנית, שהיה האטריבוט של אתנה כאלת המלחמה. הדעה המקובלת היא שהחנית נשענה על רגלה וכתפה השמאלית.

ההעתק הרומי עוצב בצורה ריאליסטית הרחוקה מהפסל המקורי. קפלי האריג נופלים בצורה נטורליסטית, האנטומיה מדויקת, הפרופורציה נכונה. הפסל מקרין הדרת כבוד, הרמוניה, ואיזון. עם זאת, יש בו ריחוק, איפוק ואידיאליציה.

בתרבות פופולרית
---------------

בסדרת הספרים "גיבורי האולימפוס" מאת ריק ריירדן הפסל מסמל את המאבקים בין המחנה היווני לרומאי. הוא מסמן יותר מכל את ירידתה של אתנה ממעמדה כאלת החכמה והקרב בקרב היוונים, לאלה זוטרה בתרבות הרומאית.

קישורים חיצוניים
----------------

ויקישיתוף מדיה וקבצים בנושא **אתנה פרתנוס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb162057501 (data)
* GND: 4484939-4
* SUDOC: 164254129
* VcBA: 492/25248
* VIAF: 89145857808623021256
* WorldCat (עם VIAF): 89145857808623021256

 |
**ז'רמינל** (בצרפתית: **Germinal**) הוא שמו של רומן מאת אמיל זולא. זה הרומן השלושה-עשר בסדרת רוגון-מקוואר. הוא נכתב בסגנון נטורליסטי ופורסם בהמשכים בעיתונות בין אפריל 1884 ובין ינואר 1885, בכתב העת "ז'יל בלאס". הספר נכתב בתקופה בה התרחשה שביתה גדולה של עובדי חברת הכרייה של אנזין, בצרפת, שביתה שהסופר עקב אחריה ושימשה רקע לספרו.

לאחר מהדורתו הראשונה במרץ 1885, הרומן פורסם ביותר ממאה מדינות וזכה לעיבודים רבים לתיאטרון, לקולנוע ולטלוויזיה.

הספר זכה להד רב בעולם, בעיקר בעולם דובר צרפתית. ב-1920 הוקם בעיר אנטוורפן, בבלגיה, מועדון כדורגל בשם FC Germinal Ekeren, שנשא את שם הספר.

עלילה
-----

במרכז העלילה עומד עובד רכבת, שפוטר מעבודתו בגלל סטירה שנתן למנהל שלו. עובד הרכבת, אנטיין לנטייה, מוצא עבודה ככורה. תנאיי העבודה מחפירים ובנוסף לכך החברה המעסיקה מוצאת דרך לקצץ את שכר הכורים בטענה למשבר פיננסי. הכורים יוצאים לשביתה ממושכת למען שכרם ותנאי עבודתם.

במקביל למאבק המקצועי מתפתחת גם פרשת אהבים בין הגיבור ובין צעירה הנמצאת בקשר עם גבר אחר.

עיבודים תיאטרליים
-----------------

בשנת 1885 כתבו זולה וויליאם בוסנאך עיבוד לדרמה בת חמש מערכות המבוססת על הרומן. הדרמה נתקלה בצנזורה, לכן המחזה עלה רק ב-1888. זהמחזה נכשל לכן בוסנאך עיבד אותו מחדש והעיבוד המחודש זכה להצלחה גדולה, תחילה בפרוורי פריז, אחר כך בבלגיה וב מרכז פריז. עיבודים חדשים יותר נעשו בעיקר על ידי יאק קרסונקה וריינר ורנר פאסבינדר (1974).

עיבודים קולנועים
----------------

* 1903 Germinal {ז'רמינל) מאת פרדיננד זקה.
* 1905 Au pays noir (בארץ השחורה) מאת לוסיין נונגוט.
* 1912 Au pays des ténèbres (בארץ החושך) מאת ויקטורין ג'אסט.
* 1913 Germinal (ז'רמינל) מאת אלבר קפלאני.
* 1963 Germinal (ז'רמינל) מאת איב אלגרט.
* 1993 Germinal (ז'רמינל) בבימויו של קלוד ברי.

קישורים חיצוניים
----------------

ויקישיתוף מדיה וקבצים בנושא **ז'רמינל** בוויקישיתוף
* פרק להאזנה של *In Our Time* ובו דיון על אמיל זולא וספרו "ז'רמינל" (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12011567j (data)
* GND: 4221251-0
* LCCN: no91015887
* MusicBrainz work: c2f60d17-a3be-469b-bc9f-bf48ddbfdc88
* SUDOC: 028239059
* VIAF: 181861235
* WorldCat (עם VIAF): 181861235

 |
**מפלגת הפועלים הנאציונל-סוציאליסטית האיראנית** (בפרסית: **حزب سوسیالیست ملی کارگران ایران**, תעתיק: חזב סוסיאליסת מלי כארגראן איראן, בקיצור: **חזב סומכא**) היה ארגון נאו-נאצי איראני.

היסטוריה
--------

מפלגת סומכא נוסדה ב-1952 על ידי דאווד מונשיזאדה, איראני ממוצא אזרי ומרצה באוניברסיטת מינכן ששירת באס אס ונפצע בקרב על ברלין במלחמת העולם השנייה. חברי הארגון היו תומכיו של אדולף היטלר בזמן המלחמה, ולאחר הקמת הארגון תרגם מונשיזאדה את כתביו לפרסית. הארגון גייס מעט תומכים באוניברסיטאות איראניות.

מפלגת סומכא אימצה את האופי של המפלגה הנאצית עם פולחן אישיותו של היטלר, הצדעה במועל יד ושימוש בצלב הקרס ובחולצה השחורה. הארגון היה חבר בתנועה הנאו-נאצית העולמית וראה את העם האיראני כחלק מהגזע הארי. במקביל, היה הארגון ידוע בנאמנותו לשאה. הוא התנגד לשליטתו של מוחמד מוסאדק, ואנשי הארגון הפעילו אלימות כלפי תומכיו של מוסאדק וכלפי תומכי מפלגת תודה, המפלגה הקומוניסטית האיראנית. הארגון קרא לאימוץ המסורת הפרסית במקום האסלאם והביע שנאה ליהודים, ערבים וקומוניסטים. פעילות הארגון דעכה לאחר שנת 1953 וחבריו עברו לתנועה הארית של הגנרל חסן ערפה. 

בימינו קיימת קבוצה המייחסת לעצמה את השם "סומכא" ופעילה בעיקר באינטרנט.

קישורים חיצוניים
----------------

ויקישיתוף מדיה וקבצים בנושא **סומכא** בוויקישיתוף
**השטן והעלמה פרים** (בפורטוגזית: O Demônio e a srta Prym) הוא רומן אשר נכתב על ידי הסופר הברזילאי פאולו קואלו. הספר הוא השלישי והאחרון בטרילוגיה "וביום השביעי".
הספר מנסה למצוא תשובה לשאלה אשר עולה אצל בני אדם ברגעים של מצוקה, דחייה או בגידה. בפשטות, השאלה היא "האם בני אדם רעים?"

עלילה
-----

במשך כמעט 15 שנה מבלה ברטה הזקנה כל יום בישיבה מחוץ לדלת הקדמית של ביתה, צופה בכפר השקט והנידח ויסקוס ומדברת לעיתים עם בעלה המנוח. היא מחכה לשטן שיבוא, כפי שבעלה ניבא לה. יום אחד מגיע גבר זר לכפר בכוונה להישאר בו שבעה ימים.

הגבר שמופיע כהתגלמות השטן, איש עשיר ומצליח אשר איבד את אמונו בצדק האנושי לאחר שטרוריסטים רצחו את אשתו ובתו. 
כדי לבדוק האם הרוע הוא טבעו של האדם, מחליט הזר להטיל דילמה שטנית על תושבי הכפר, הוא מחליט להציע להם 11 מטילי זהב בתנאי שהם יהרגו את אחד מתושבי הכפר, אותו הם יבחרו. בדרכו בכפר פוגש הגבר את שנטל פרים, נערה צעירה ויפה, המשועממת מקצב החיים האיטי ומהכפר הנידח. שנטל מפתה תכופות תיירים למיטתה בתקווה שאחד מהם יהיה נתיב הבריחה שלה מהכפר. הגבר לוקח את שנטל, מראה לה את מטילי הזהב אותם קבר ביער ליד הכפר ומספר לה על תוכניותיו. 

מרגע זה מתנהל קרב פנימי בתוך הנערה הצעירה, בין המלאך הטוב למלאך הרע. היא רואה בזהב את כרטיס הבריחה שלה מהכפר אך דבר מה עוצר אותה. לאחר מספר ימים מלאי מחשבות, היא מחליטה לספר לחברי הכפר על תוכניותיו של הזר בתקווה שהם יסרבו. תגובות אנשי הכפר למחרת אותו היום, אומנם נוטעות בלבה חששות שמא הם מתכננים לבחור אותה כקורבן. כמעשה של ייאוש מחליטה שנטל לברוח מהעיר עם אחד ממטילי הזהב של הזר, אך נראה כי לגורל יש תוכניות שונות עבורה ובדרך היא נתקלת בזאב אשר מאיים על חייה. למזלה של שנטל הגבר הזר מגיע ושניהם מצליחים לברוח.

באותו הזמן מתאספים חברי הכפר בכנסייה על מנת לבחור את הקורבן, כדי לקבל את הפרס הנכסף. לבסוף הם בוחרים את ברטה הזקנה, בטענה שחייה קרובים לקצם ושבכל מקרה הם נטל עבורה, אחרי הכל, בעלה מת בתאונת ציד לפני זמן רב. זמן קצר לפני הוצאתה להורג של ברטה הזקנה, שנטל מגיעה ונוקטת עמדה, היא מנסה להסביר לאנשי הכפר איזו טעות הם עומדים לבצע ולבסוף מצליחה לשכנע אותם שרצח אינו מוצדק תחת שום נסיבות. כך מעניקה שנטל תשובה לשאלתו של הזר, בכולנו נמצאים הטוב והרע אך מעשינו הם תוצאה של שליטה ובחירה.

קישורים חיצוניים
----------------

* השטן והעלמה פרים, באתר OCLC (באנגלית)
לוגו האגו4דה
**האגודה לטיפוח חברה ותרבות** היא אגודה הפועלת לשימור, תיעוד, טיפוח והנצחת מורשת יהודי תימן, אשר נוסדה בשנת 1970. מרכז האגודה נמצא בנתניה, שם גם הקימה מוזיאון.

אודות
-----

האגודה נוסדה בשנת 1970 על ידי עובדיה בן שלום. האגודה מוציאה שני כתבי עת מדעיים העוסקים ביהדות תימן, תימא ותהודה, וכן פרסמה את "האנציקלופדיה לתרבות יהודי תימן ועדן". האגודה מארגנת כנסים וימי עיון ובהם את "הקונגרס הבינלאומי למורשת יהודי תימן". כמו כן, האגודה הקימה קרן מלגות המסייעת לסטודנטים ואת מכון המש"י - הנצחת מורשת שבטי ישראל, אשר נוסד על מנת לשמש מסגרת לאנשי המחקר העוסקים בחקר יהודי תימן.
משרדי האגודה נמצאים בנתניה, שם היא מפעילה מוזיאון המציג את ההיסטוריה של יהדות תימן. המוזיאון כולל תיעוד של אלפי פריטים, תמונות, ספרים, כתבי יד, קלטות ותקליטורים וכן שחזור מקורי של אורחות החיים של יהודי תימן.

בשנת 2009 חנכה האגודה את המרכז לחקר יהדות תימן ותרבותה ע"ש עובדיה בן שלום במכון בן צבי לחקר קהילות המזרח בירושלים. בוועדה האקדמית של המכון מכהנים חוקרי יהדות תימן וחוקרים אחרים, בהם: פרופ' יוסף טובי, מר מיכאל גלצר, פרופ' ירון הראל, ד"ר אורי מלמד, ד"ר מנשה ענזי וד"ר כרמלה אבדר. בעבר כיהן גם פרופ' יום טוב עסיס.

קישורים חיצוניים
----------------

* 

* אתר האינטרנט הרשמי של האגודה לטיפוח חברה ותרבות
* מידע על האגודה לטיפוח חברה ותרבות בקטלוג "מרחב" של הספרייה הלאומית
* האגודה לטיפוח חברה ותרבות בישראל, דף שער בספרייה הלאומית

הערות שוליים
------------

1. ↑  אלפים מעולי תימן השתתפו בכינוס לטיפוח פולקלור, מעריב, 11 באוגוסט 1976
2. ↑  ערב תימני וסרטים פוליטיים בבית לסין, דבר, 26 ביוני 1977
3. ↑  חולקו 85 מילגות לסטודנטים ותלמידי ישיבות יוצאי־תימן, דבר, 13 בדצמבר 1977

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257273205171
* BnF: cb160065166 (data)
* ISNI: 0000 0001 0683 9200
* LCCN: no89014231
* VIAF: 128119898
* WorldCat (עם VIAF): 128119898

 |
**יש לי חולשה לרקדנים** הוא פזמון שכתב יענקל'ה רוטבליט, הלחין צוף פילוסוף, וביצעה ריקי גל. השיר יצא לאור בשנת 1993.

רקע
---

השיר נכלל באלבום "חפש בי" שהוציאה גל בשנת 1993.

במצעד הפזמונים העברי השנתי של רשת ג' לשנת תשנ"ד (1994) דורג השיר במקום ה-16.

על השיר סיפרה ריקי גל: "יעקנ'לה הגיע אליי לפגישת עבודה כששיחקתי את אוויטה עם קבוצה של כ-30 רקדנים, ואני אומרת לו פתאום, 'יש לי חולשה לרקדנים, גם אני רוקדת'. הוא הסתכל עליי ואמר לי 'הנה כתבת שיר. אני אמשיך את זה'. הוא העביר את השיר המלא בזמן קצר מאוד. נתתי את הטקסט לצוף, חבר טוב ונגן שעבד איתי, והשאר היסטוריה".

בשנת 2004 השיר בוצע על ידי עדי כהן, הראל סקעת והראל מויאל יחד עם ריקי גל (שהיא גם ביצעה במקור) במסגרת הגמר הגדול של העונה השנייה של התכנית "כוכב נולד".

קישורים חיצוניים
----------------

* סרטון השיר "יש לי חולשה לרקדנים" באתר יוטיוב
* מילות השיר "יש לי חולשה לרקדנים" באתר שירונט

* יש לי חולשה לרקדנים, באוסף המוזיקה הישראלית

הערות שוליים
------------

1. ↑  נערת הרוק חוגגת 70: "מחשבות על המוות זה נתון קבוע", באתר ynet, 10 ביולי 2020